Euroopa Liidu Teataja L 150 , 16/06/1988 Lk 0021 - 0025

Soomekeelne eriväljaanne: Peatükk 3 Köide 26 Lk 0207

Rootsikeelne eriväljaanne: Peatükk 3 Köide 26 Lk 0207



Komisjoni määrus (EMÜ) nr 1677/88, 15. juuni 1988, millega sätestatakse kurkide kvaliteedistandardid EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta, [1] viimati muudetud määrusega (EMÜ) nr 1117/88, [2] eriti selle artikli 2 lõiget 3, ning arvestades, et: määrusega nr 183/64/EMÜ [3] nähakse ette kurkide kvaliteedistandardid; nende toodete tootmine ja turustamine on muutunud, eriti tarbija- ja hulgituru nõudmiste suhtes; seetõttu tuleks kurkide ühiseid kvaliteedistandardeid muuta, et arvesse võtta uusi nõudmisi; need muudatused toovad kaasa nõukogu määrusega (EMÜ) nr 1194/69, [4] viimati muudetud määrusega (EMÜ) nr 79/88, [5] sätestatud täiendava kvaliteediklassi määratluse muutmise; täiendava kvaliteediklassi määratlemisel tuleks arvesse võtta tootjate asjaomastest toodetest saadavat majanduskasu ja vajadust rahuldada tarbija nõudmised; standardeid kohaldatakse kõikidel turustusetappidel; toodete pikamaavedu, teatav ladustusaeg või mitmesugused käitlustoimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise; seda riknemist tuleks seetõttu arvesse võtta lähetamisjärgsetel turustusetappidel kvaliteedistandardeid kohaldades; selguse ja õiguskindluse tagamiseks ning standardite kasutamise lihtsustamiseks tuleks sel viisil muudetud standardid ühtsesse teksti koondada; käesolevas määruses sätestatud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Koondnomenklatuuri alamrubriikidesse 07070011 ja 07070019 kuuluvate kurkide kvaliteedistandardid on sätestatud käesoleva määruse lisas. Neid standardeid kohaldatakse kõikidel turustusetappidel määrusega (EMÜ) nr 1035/72 sätestatud tingimuste kohaselt. Lähetamisjärgsetel etappidel võib toodetel esineda vastupidiselt ettenähtud standarditele vähest värskuse ja turdumuse vähenemist ning bioloogilisest arengust või riknemisohust põhjustatud vähest kvaliteedi halvenemist. Artikkel 2 Määrust nr 183/64/EMÜ muudetakse järgmiselt: - artikli 1 lõike 2 teine taane jäetakse välja, - lisa I/2 tunnistatakse kehtetuks. Artikkel 3 Määrust (EMÜ) nr 1194/69 muudetakse järgmiselt: - artiklist 1 jäetakse välja sõnad "ja kurgid" vastavas käändes, - VII lisa tunnistatakse kehtetuks. Artikkel 4 Käesolev määrus jõustub 1. jaanuaril 1989. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. juuni 1988 Komisjoni nimel aseesimees Frans Andriessen [1] EÜT L 118, 20.5.1972, lk 1. [2] EÜT L 107, 28.4.1988, lk 1. [3] EÜT 192, 25.11.1964, lk 3217/64. [4] EÜT L 157, 28.6.1969, lk 1. [5] EÜT L 10, 14.1.1988, lk 8. -------------------------------------------------- LISA KURKIDE KVALITEEDISTANDARDID I. TOOTE MÄÄRATLUS Käesolevat standardit kohaldatakse Cucumis sativus L. kurgisortide suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud kurgid ja kornišonid. II. KVALITEEDINÕUDED Standardis määratletakse müügivalmis ja pakendatud kurkide kvaliteedinõuded. A. Miinimumnõuded Võttes arvesse iga klassi erinõudeid ja lubatud hälbeid, peavad kõikides klassides kurgid olema: - terved, - veatud; mädanenud või toiduks kõlbmatud riknenud tooted ei ole lubatud, - värske välimusega, - tihked, - puhtad, ilma nähtava võõrolluseta, - taimekahjuriteta, - taimekahjurite tekitatud kahjustusteta, - mõru maitseta (kui II ja III klassi erisätetes pealkirja all "Hälbed" ei ole ette nähtud teisiti), - ebatavalise pinnaniiskuseta, - võõra lõhna ja maitseta. Kurgid peavad olema piisavalt arenenud, kuid nende seemned peavad olema pehmed. Kurgid peavad olema sellises seisukorras, et need: - kannatavad vedu ja käitlemist ja - jõuavad sihtkohta rahuldavas seisukorras. B. Liigitamine Kurgid liigitatakse nelja järgnevalt määratletud klassi: i) Ekstraklass Selle klassi kurgid peavad olema eriti hea kvaliteediga. Need peavad olema kõigi sordile omaste tunnustega. Need peavad olema: - hästi arenenud, - ilusa kujuga ja sirged (suurim lubatud kõverus: 10 mm kurgi 10 cm pikkuse kohta), - sordile omase värvusega, - veatud, kaasa arvatud kõik moondumised ja eelkõige seemnete moodustumisest tingitud moondumine. ii) I klass Selle klassi kurgid peavad olema hea kvaliteediga. Need peavad olema: - piisavalt arenenud, - rahuldava kujuga ja sirged (suurim lubatud kõverus: 10 mm kurgi 10 cm pikkuse kohta). Lubatud on järgmised vead: - väiksed moondumised, kui need ei tulene seemnete moodustumisest, - tühised värvusvead, eriti kasvuaegsest pinnasega kokkupuutest tulenevad värvumata laigud, - vähesed pindmised kahjustused, mis on tingitud hõõrdumisest, käitlemisest või madalast temperatuurist, kui need kahjustused on armistunud ega mõjuta säilivust. iii) II klass Sellesse klassi kuuluvad kurgid, mida ei või liigitada kõrgmatesse klassidesse, kuid mis vastavad eespool nimetatud miinimumnõuetele. Neil võib esineda järgmisi vigu: - moondumised, kui need ei tulene seemnete moodustumisest, - värvusvigu kuni üks kolmandik kurgi pindalast; katte all kasvatatud kurkidel ei tohi kahjustunud osal olla märkimisväärseid värvusvigu, — armistunud lõhed, - tühised hõõrdumisest või käitlemisest tulenevad vigastused, kui need ei kahjusta oluliselt säilivust ega välimust. Eespool nimetatud vead on lubatud sirgete ja kergelt kõverate kurkide puhul. Seevastu on kõverad kurgid lubatud juhul, kui neil on tühised värvusvead ning neil ei ole muid vigu ega moondumisi peale kõveruse. Vähese kõverusega kurkide maksimumkõverus võib olla 20 mm kurgi 10 cm pikkuse kohta. Kõverate kurkide kõverus võib olla suurem ja need tuleb pakendada eraldi. iv) III klass [1] Sellesse klassi kuuluvad kurgid, mida ei või liigitada kõrgematesse klassidesse, kuid mis vastavad eespool nimetatud II klassi nõuetele. Kõveratel kurkidel võivad siiski olla kõik vead, mis on lubatud II klassi sirgete ning vähese kõverusega kurkide puhul, ning need tuleb pakendada eraldi. III. SUURUSNÕUDED Suurus määratakse kindlaks kurgi kaalu alusel. i) Avamaal kasvatatud kurk peab kaaluma vähemalt 180 g. Katte all kasvatatud kurk peab kaaluma vähemalt 250 g. ii) Katte all kasvatatud ekstraklassi ja I klassi kurk, mis kaalub: - vähemalt 500 g, peab olema vähemalt 30 cm pikkune, - 250—500 g, peab olema vähemalt 25 cm pikkune. iii) Suuruse järgi sortimine on ekstraklassi ja I klassi puhul kohustuslik. Kõige raskema ja kergema kurgi kaalu vahe samas pakendis ei tohi ületada: - 100 g, kui kõige kergem kurk kaalub 180—400 g, - 150 g, kui kõige kergem kurk kaalub vähemalt 400 g. iv) Suurusnõudeid ei kohaldata lühikeste kurkide suhtes. IV. HÄLBEID KÄSITLEVAD NÕUDED Igas pakendis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele. A. Kvaliteedihälbed i) Ekstraklass 5 % kurkide arvust, mis ei vasta selle klassi nõuetele, kuid vastab I klassi nõuetele või mida võib erandlikult lubada selle klassi lubatud hälvete piires. ii) I klass 10 % kurkide arvust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires. iii) II klass 10 % kurkide arvust, mis ei vasta selle klassi ega miinimumnõuetele, välja arvatud mädaplekkide, progresseeruvate haiguste või muul viisil tarbimiseks kõlbmatuks muutunud tooted. Selle hälbe piirides võib 2 % kurkide arvust olla lühike mõrumaitseline tipp. iv) III klass 15 % kurkide arvust, mis ei vasta selle klassi ega miinimumnõuetele, välja arvatud mädaplekkide, progresseeruvate haigustega või muul viisil tarbimiseks kõlbmatuks muutunud tooted. Selle hälbe piirides võib 4 % kurkide arvust olla lühike mõrumaitseline tipp. B. Suurushälbed Kõikides klassides: 10 % kurkide arvust, mis ei vasta suurusnõuetele. Seda hälvet kohaldatakse toodete suhtes, mille suurus ja kaal erineb ettenähtud piirmääradest kuni 10 %. V. ESITUSVIISI NÕUDED A. Ühtlikkus Iga pakendi sisu peab olema ühtlik ja sisaldama sama päritoluga, sama sorti, sama kvaliteedi ja suurusega (kui toode sorditakse suuruse järgi) kurke. III klassi kurgid peavad olema ühtlikud päritolu ja suuruse poolest. Iga pakendi sisu nähtav osa peab esindama kogu pakendi sisu. B. Pakendamine Kurgid peavad olema nii pakitud, et need on nõuetekohaselt kaitstud. Kurgid tuleb pakkida piisavalt tihkelt, et need ei saaks veo ajal kahjustusi. Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi. Pakend peab olema ilma igasuguse võõrolluseta. VI. MÄRGISTAMISNÕUDED Iga pakendi ühel küljel peavad olema loetavate, püsivate ja väljastpoolt nähtavate tähtedega järgmised andmed: B. Identifitseerimine Pakendaja ja/või lähetaja | Nimi ja aadress või ametlikult väljastatud või tunnustatud koodmärk. | B. Toote liik - "Kurgid", kui pakendi sisu ei ole nähtav, - "katte all kasvatatud kurgid" või vajaduse korral vastav sünonüüm, - vajaduse korral "lühikesed kurgid" või "minikurgid". C. Toote päritolu Päritoluriik ja vajaduse korral tootmispiirkond või üleriigiline, piirkondlik või kohalik kohanimi. D. Kaubanduslikud andmed - Klass ning vajaduse korral II ja III klassi kurkide puhul "kõverad kurgid", - suurus (kui toode on sorditud suuruse järgi) väljendatuna kurkide miinimum- ja maksimumläbimõõdus, - kurkide arv (vabatahtlik). E. Ametlik kontrollmärk (vabatahtlik), [1] Täiendav kvaliteediklass määruse (EMÜ) nr 1035/72 artikli 2 lõike 1 tähenduses. Käesolevat kvaliteediklassi või mõnda selle täpsustust kohaldatakse selle määruse artikli 4 lõike 1 alusel vastuvõetud otsuse põhjal. --------------------------------------------------